*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*205. számú előterjesztés*

Bátaszék Város Önkormányzat Képviselő-testületének 2018. augusztus 29.-én

16,00 órakor megtartandó ülésére

*Városi Sportcsarnok további felújítási munkái elvégzésére kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018.08.28. |

***Tisztelt Képviselő-testület!***

Bátaszék Város Önkormányzat Képviselő-testülete 217/2018.(VI.27.) önkormányzati határozatával döntött arról, hogy a Kalász János Városi Sportcsarnok (Tornacsarnok) felújítására biztosított keretet további 6.000,-eFt-tal megemeli, melynek fedezetét az önkormányzat 2018. évi költségvetése általános tartalék kerete terhére biztosítja. A teljes keretösszeg 46.000,-eFt.

A felújítási munkákra megkötött vállalkozási szerződések összes értéke 42.950,-eFt. Tehát a rendelkezésre álló szabad forrás: bruttó 2.558,-eFt.

**I.**

A vizesblokk felújítási munkái során olyan előre nem látható munkákat kell elvégezni, mely az ajánlatkérési dokumentáció készítésekor nem volt ismert (megvalósulási dokumentáció nem állt rendelkezésre):

- a padlócsatornában lévő használati meleg víz vezeték cseréjét,

- a bontási munkát a folyosóra is ki kell terjeszteni, mivel az új vezeték-régi vezeték csatlakoztatását az adott helyen célszerű elvégezni.

A vállalkozó által adott árajánlat bruttó 1.311.459,-Ft összeget tesz ki. Megrendelés esetén a maradvány 1.246.541,-Ft.

Javasoljuk a pótmunkák elvégzésének megrendelését. (1.sz. határozati javaslat)

**II.**

Ajánlat került bekérésre a bejárati ajtók alumínium ajtóra történő cseréjére. A vállalkozó által adott árajánlat bruttó 4.110.863,-Ft összeget tesz ki.

A fedezet hiánya miatt nem javasoljuk a munkák megrendelését.

**III.**

Ajánlat került bekérésre a szertárként használt öltöző felújítási munkáira. A vállalkozó által adott árajánlat bruttó 10.414.000,-Ft összeget tesz ki. Ebből az anyag költség 6.350.475,-Ft, míg a munka díj 4.063.525,-Ft.

Az iskolai mindennapos testnevelés zavartalan megtartásához szükséges a hatodik öltöző is. Javasoljuk annak megfontolását, hogy az anyagköltségre 6.500.000,-Ft keretösszeg kerüljön biztosításra az önkormányzat 2019. évi költségvetése terhére. Az előkészítést követően a munkálatok elvégzésére a Bát-Kom 2004 Kft.-vel történne a szerződéskötés. (2.sz. határozati javaslat)

**IV.**

Ajánlat került bekérésre a fém anyagú földszinti és emeleti ablakok cseréjére. A vállalkozó által adott árajánlat bruttó 2.636.016,-Ft összeget tesz ki. Ebben a vállalkozási díjban az ablakok gyártása és elhelyezése, valamint a bontási munkák szerepelnek. Nem tartalmazza a szükséges kiegészítő munkákat (pl.: vakolat javítás).

A korszerűtlen ablakok cseréjével az energia hatékonyság növelhető. A korszerűsítés indokolt.

A 3.046.541,-Ft becsült kivitelezési díjra és az 1.246.541,-Ft maradvány összegre figyelemmel, javasoljuk a 46,-mFt-os keretösszeg 1,8,-mFt-al történő megemelését az általános tartalékkeret terhére. (3. sz. határozati javaslat)

Kérjük a határozati javaslatok támogatását.

***1.sz. H a t á r o z a t i j a v a s l a t :***

**Kalász János Városi Sportcsarnok vizesblokkjainak pót munkái elvégzésére**

Bátaszék Város Önkormányzatának Képviselő-testülete;

1. a Kalász János Városi Sportcsarnok vizesblokkjainak pót munkái elvégzésével az Alisca Bau Zrt.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 1.311.459,- Ft vállalkozói díj kifizetését az önkormányzat 2018. évi költségvetése 7. sz. mellékletében a Kalász János Városi Sportcsarnok (Tornacsarnok) felújítására biztosított kerete terhére biztosítja,
3. felhatalmazza a város polgármesterét a feladat ellátására vonatkozó megrendelő aláírására.

*Határidő: 2018. szeptember 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Alisca Bau Zrt.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Kalász János Városi Sportcsarnok öltözőjének felújítására többlet forrás biztosítására**

Bátaszék Város Önkormányzat Képviselő-testülete;

1. az önkormányzat 2019. évi költségvetése terhére a Kalász János Városi Sportcsarnok (Tornacsarnok) öltözőjének felújítására 6.500.000 Ft keretet biztosít,
2. felkéri Bátaszék Közös Önkormányzati Hivatal Jegyzőjét, hogy az előkészítési feladatok elvégzéséről gondoskodjon.

Határidő: 2018. december 31.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: polgármester

 BKÖH pénzügyi iroda

irattár

***3.sz. H a t á r o z a t i j a v a s l a t :***

**Kalász János Városi Sportcsarnok ablak csere munkáira többlet forrás biztosítására**

Bátaszék Város Önkormányzat Képviselő-testülete;

1. az önkormányzat 2018. évi költségvetése 7. sz. mellékletében a Kalász János Városi Sportcsarnok (Tornacsarnok) felújítására biztosított keretet további 1.800.000,-Ft-tal megemeli, melynek fedezetét az önkormányzat 2018. évi költségvetése általános tartalék kerete terhére biztosítja,
2. felkéri Bátaszék Közös Önkormányzati Hivatal Jegyzőjét, hogy a kivitelező kiválasztásának előkészítéséről gondoskodjon.

Határidő: 2018. szeptember 30.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: polgármester

 BKÖH pénzügyi iroda

irattár